**Ministru kabineta noteikumu projekta „Grozījumi Ministru kabineta 2014.gada 10.novembra noteikumos Nr.700 “Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitātes „Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti „Atbalsts ieguldījumiem infrastruktūrā uzņēmējdarbības attīstībai””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta (turpmāk - MK) noteikumu projekts „Grozījumi Ministru kabineta 2014.gada 10.novembra noteikumos Nr.700 “Noteikumi par darbības programmas “Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti “Atbalsts ieguldījumiem infrastruktūrā uzņēmējdarbības attīstībai””” (turpmāk – MK noteikumu projekts) un tā sākotnējās ietekmes novērtējuma ziņojums (anotācija) sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2014.gada 10.novembrī steidzamībās kārtā apstiprināja MK noteikumu projektu “Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti „Atbalsts ieguldījumiem infrastruktūrā uzņēmējdarbības attīstībai””, kā arī MK rīkojuma projektu „Grozījumi darbības programmas „Uzņēmējdarbība un inovācijas” papildinājumā”, jo identificētie riski, īpaši ārējā politiskā un ekonomiskā vide (Krievijas – Ukrainas krīzes eskalācija) apdraudēja Eiropas Komisijas piešķirtā Eiropas Reģionālās attīstības fonda (turpmāk – ERAF) apguvi 2014.gadā, potenciāli radot ES fondu finansējuma zaudējumu.Pēc projektu verificēšanas un precīza finansējuma apmēra noteikšanas, par kādu tiks ieviesti projekti 2.3.2.2.3.apakšaktivitātes ietvaros, nepieciešams veikt grozījumus gan MK noteikumos par 2.3.2.2.3.apakšaktvitātes īstenošanu, gan MK noteikumos par 3.6.1.1.aktivitātes “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai”” (turpmāk – 3.6.1.1.aktivitāte) un 3.6.2.1.aktivitātes “Atbalsts novadu pašvaldību kompleksai attīstībai”” (turpmāk – 3.6.2.1.aktivitāte) īstenošanu, paredzot precīzu finansējuma apjomu, kā arī šo projektu ietekmi uz budžeta ieņēmumiem un izdevumiem katras aktivitātes ietvaros.MK 2014.gada 2.decembra sēdē steidzamībās kārtā tika apstiprināts MK noteikumu projekts “Grozījums Ministru kabineta 2014.gada 10.novembra noteikumos Nr.700 “Noteikumi par darbības programmas “Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti “Atbalsts ieguldījumiem infrastruktūrā uzņēmējdarbības attīstībai”””, jo Izglītības un zinātnes ministrijas un Ekonomikas ministrijas aplēses par ERAF finansējuma potenciālā zaudējuma apmēru pieauga, līdz ar to radās nepieciešamība palielināt MK 2014.gada 10.novembra noteikumos Nr.700 “Noteikumi par darbības programmas “Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti “Atbalsts ieguldījumiem infrastruktūrā uzņēmējdarbības attīstībai”” (turpmāk – MK noteikumi Nr.700) 6.punktā noteikto virssaistību apmēru par 30 000 000 *euro*, tādējādi izslēdzot ES fondu finansējuma zaudējumu iespēju.Š.g. 5.decembrī tika saņemta Eiropas Komisijas (turpmāk – EK) vēstule Nr.H3/LS/ib D(2014) 4451597 par projektu pārcelšanu starp darbības programmām, kurā EK apstiprina, ka projektus, tai skaitā arī pabeigtos projektus, var pārcelt no darbības programmas “Infrastruktūra un pakalpojumi” uz darbības programmu “Uzņēmējdarbība un inovācijas”, ievērojot, ka pārceltā projekta mērķis atbilst darbības programmas “Uzņēmējdarbība un inovācijas” mērķim. Projekta atbilstību mērķim izvērtēja un apstiprināja 2.3.2.2.3.apakšaktivitātes projektu iesniegumu pārbaudes komisija.Lai pārceltu projektus no darbības programmas „Infrastruktūra un pakalpojumi” papildinājuma 3.6.1.1.aktivitātes un 3.6.2.1.aktivitātes uz darbības programmas „Uzņēmējdarbība un inovācijas” papildinājuma 2.3.2.2.3.apakšaktivitāti „Atbalsts ieguldījumiem infrastruktūrā uzņēmējdarbības attīstībai” (turpmāk - 2.3.2.2.3.apakšaktivitāte), š.g. 1. un 4.decembrī tika organizēta 2.3.2.2.3.apakšaktivitātes projektu iesniegumu pārbaudes komisijas sēde, kurā tika pieņemts lēmums par 21 projekta ieteikšanu apstiprināšanai turpmākai īstenošanai 2.3.2.2.3.apakšaktivitātē par kopējo summu 62 556 722,09 *euro*. No 3.6.1.1.aktivitātes tika pārcelti astoņi projekti par kopējo virssaistību summu 45 372 843,05 *euro*, bet no 3.6.2.1.aktivitātes tika pārcelti 13 projekti par kopējo virssaistību summu 17 183 879,04 *euro*.Saskaņā ar Valsts reģionālās attīstības aģentūras 2014.gada 2. un 5.decembra lēmumiem uz 2.3.2.2.3.apakšaktivitāti tika pārcelti zemāk minētie 3.6.1.1.aktivitātes un 3.6.2.1.aktivitātes ietvaros iesniegtie projekti:* Satiksmes termināla apkalpošanai nepieciešamās ielu infrastruktūras izbūve Jelgavā;
* Rīgas, Brīvības, R.Blaumaņa, Zaļās un tām pieguļošo ielu tīkla rekonstrukcija;
* Kurzemes un Vienības ielu rekonstrukcija un Brīvības – Neretas ielu krustojuma rekonstrukcija;
* Kuldīgas pilsētas ielu tīkla uzlabošana;
* Madonas pilsētas ielu rekonstrukcija II kārta;
* Ielu infrastruktūras uzlabošana Talsos sasniedzamības sekmēšanai 1.kārta;
* Stacijas ielas, Cēsu ielas (posmā no Gaujas tilta līdz Stacijas ielai) un Mazās Stacijas ielas, Valmierā rekonstrukcija;
* Ielu infrastruktūras attīstība Ventspilī, II kārta;
* Rūpniecības ielas rekonstrukcija Alūksnes pilsētā (1.kārta);
* Balvu pilsētas ielu rekonstrukcija stratēģiski nozīmīgu objektu sasniedzamības nodrošināšanai;
* Brīvības ielas posma rekonstrukcija no Balvu pilsētas administratīvās robežas līdz Šķērsielai pie parka;
* Rīgas ielas posma rekonstrukcija uzņēmējdarbības attīstībai;
* Daugavpils novada pašvaldības ceļu un ielu rekonstrukcija saimnieciskās darbības attīstības sekmēšanai;
* Zaļās ielas rekonstrukcija Dobeles pilsētā 1.kārta;
* Krāslavas pilsētas ielu tīkla rekonstrukcija uzņēmējdarbības veicināšanai, 1.kārta;
* Krāslavas novada ceļu tīkla rekonstrukcija uzņēmējdarbības veicināšanai, 2.kārta;
* Transporta infrastruktūras sakārtošana uzņēmējdarbības veicināšanai un tūrisma attīstībai Ludzas pilsētā;
* Satiksmes infrastruktūras sakārtošana Ludzas pilsētas un apkārtējo teritoriju pieejamības veicināšanai;
* Transporta infrastruktūras sakārtošana pilsētas centra un apkārtējo teritoriju sasniedzamības uzlabošanai Ogres novadā;
* Ielu rekonstrukcija Valkas pilsētā uzņēmējdarbības veicināšanai novadā;
* Ceļu un ielu infrastruktūras sakārtošana un rekonstrukcija uzņēmējdarbības attīstībai Ventspils novada Piltenē.

Tā kā jānoapaļo pārcelto projektu virssaistību summu (finansējumu MK noteikumos par ES fondu aktivitāšu īstenošanu ir jānorāda tikai kā pilnu skaitli), tad no 3.6.1.1. un 3.6.2.1.aktivitātes ir jāpārceļ uz 2.3.2.2.3.apakšaktivitati virssaistību finansējums 62 556 726 *euro* apmērā.Pēc projektu pārcelšanas no 3.6.1.1. un 3.6.2.1.aktivitātes, nepieciešams samazināt MK 2010.gada 26.janvāra noteikumos Nr.91 “Noteikumi par darbības programmas “Infrastruktūra un pakalpojumi” papildinājuma 3.6.1.1.aktivitāti “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai”” (turpmāk – MK noteikumi Nr.91) un MK 2010.gada 14.septembra noteikumos Nr.843 “Noteikumi par darbības programmas “Infrastruktūra un pakalpojumi” papildinājuma 3.6.2.1.aktivitāti “Atbalsts novadu pašvaldību kompleksai attīstībai”” (turpmāk – MK noteikumi Nr.843) noteikto virssaistību apmēru par augstāk minētajām summām.Tā kā no 3.6.1.1.aktivitātes tika pārcelti projekti par lielāku pieejamo virssaistību finansējumu, nekā tas ir pieejams šīs aktivitātes ietvaros (starpība 947 928 *euro*), tad šī starpība tiks segta no 3.6.1.1.aktivitātes ERAF finansējuma, pārceļot to uz 3.6.2.1.aktivitāti, vienlaikus to pārceļot no 3.6.2.1.aktivitātei pieejamā virssaistību finansējuma apjomu uz 2.3.2.2.3.apakšaktivitāti. Ņemot vērā, ka starp aktivitātēm tiek pārdalīts ERAF finansējums, ir nepieciešami grozījumi darbības programmas „Infrastruktūra un pakalpojumi” papildinājumā.Saskaņā ar MK noteikumu Nr.91 6.punktu, MK noteikumu Nr.91 4.punktā noteiktā nacionālā publiskā finansējuma attiecība pret ERAF līdzfinansējuma daļu ir 15% (minimāli), tad samazinot 3.6.1.1.aktivitātes ERAF līdzfinansējuma daļu ir jāsamazina arī nacionālā publiskā finansējuma daļu, kas tika samazināta 167 282 *euro* apmērā, par to pašu summu palielinot 3.6.2.1.aktivitates nacionālā publiskā finansējuma daļu.Pēc 2.3.2.2.3.apakšaktivitātes projektu iesniegumu pārbaudes komisijas sēdes pieņemto lēmumu apstiprināšanas, kļuva zināmi konkrēti 2.3.2.2.3.apakšaktivitātes projektu īstenotāji, līdz ar to, nepieciešams veikt precizējumus MK noteikumu Nr.700 34.punktā, svītrojot tās pašvaldības, kuru projekti netika pārcelti uz 2.3.2.2.3.apakšaktivitāti. Projektu pārcelšana no darbības programmas “Infrastruktūra un pakalpojumi” uz darbības programmu “Uzņēmējdarbība un inovācijas” nav pretrunā ar tiesiskās paļāvības principu. Tiesiskās paļāvības princips aizsargā personas reiz iegūtās tiesības, t.i., persona var paļauties uz to, ka tiesības, kas iegūtas saskaņā ar spēkā esošu tiesību aktu, noteiktajā laika periodā tiks saglabātas un reāli īstenotas. Šajā gadījumā tas nozīmē, ka finansējuma saņēmējam ir tiesiskā paļāvība, ka viņš projektu varēs īstenot saskaņā ar attiecīgās aktivitātes un projekta īstenošanas līguma noteikumiem. Ņemot vērā to, ka šajā gadījumā pēc būtības mainās tikai aktivitāte, kuras ietvaros projekts tiek finansēts, bet paša projekta īstenošanas nosacījumi nemainās (ne MK noteikumos par aktivitātes īstenošanu, ne līgumā), netiek aizskarta finansējuma saņēmēja tiesiskā paļāvība.Tāpat šajā gadījumā netiek pārkāpts arī dubultfinansējuma princips, jo tiklīdz tiks pieņems lēmums par projekta pārcelšanu uz darbības programmu “Uzņēmējdarbība un inovācijas”, tiks pārgrāmatoti arī līdz šim veiktie maksājumi finansējuma saņēmējam, lai nerastos situācija, ka projekts tiek finansēts divās aktivitātēs. Ņemot vērā situāciju, ka darbības programmas “Infrastruktūra un pakalpojumi” ietvaros no EK pieprasāmais maksājuma apjoms līdz š.g. 31.oktobrim būtu negatīvs, jo deklarējamo izdevumu apjoms būtu samazināms par augstāk minēto pārcelto projektu apjomu, Valsts kase, konsultējoties ar EK, ir lēmusi, ka šī gada ietvaros no darbības programmas “Infrastruktūra un pakalpojumi” izdevumu deklarācijas līdz š.g. 31.oktobrim tiek ieturēti visi pārceltie 3.6. prioritātes projekti, izņemot projektus 3DP/3.6.1.1.0/11/IPIA/VRAA/017 „Kuldīgas pilsētas ielu tīkla uzlabošana” un 3DP/3.6.1.1.0/10/IPIA/VRAA/017 „Madonas pilsētas ielu rekonstrukcija II kārta”. Šie projekti tiks ieturēti no nākamās izdevumu deklarācijas, kas tiks sagatavota par periodu līdz š.g. 31.decembrim. Savukārt attiecībā uz darbības programmas “Uzņēmējdarbība un inovācijas” izdevumu deklarāciju līdz š.g. 12.decembrim, tad iepriekšminētie 2 projekti tajā netiks iekļauti un tiks deklarēti ar nākamo izdevumu deklarāciju.  |
| 3. Projekta izstrādē iesaistītās institūcijas | Finanšu ministrija (turpmāk – FM), Vides aizsardzības un reģionālās attīstības ministrija un Valsts reģionālās attīstības aģentūra. |
| 4. Cita informācija | Nav |

**Anotācijas II sadaļa - projekts šīs jomas neskar.**

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.-6.punkts | Projekts šo jomu neskar |
| 7. Cita informācija | Sākotnēji MK noteikumu Nr.700 6.punktā noteiktā summa 75 000 000 *euro* apmēra tika noteikta provizoriski, kas nebija virssaistību apjoma ietvaros. MK noteikumu projekts paredz precizēt finansējuma apmēru pēc esošās situācijas, ņemot vērā, ka no 3.6.1.1.aktivitates tiek pārceltas virssaistības 41 401 012 *euro* un 3.6.2.1.aktivitates - 21 155 714 *euro*, kā rezultātā virssaistību finansējuma apjoms 2.3.2.2.3.apaksaktivitātes ietvaros ir noteikts 62 556 726 *euro* apmērā.Attiecībā uz ieņēmumu daļu ietekme uz budžetu ir neitrāla, savukārt uz izdevumu daļu – tā var būt vai nu pozitīva, vai neitrāla, jo no darbības programmas “Infrastruktūra un pakalpojumi”, kuras ietvaros šīs virssaistības veido negatīvu ietekmi uz valsts budžeta deficītu, projekti tiek pārcelti uz darbības programmu “Uzņēmējdarbība un inovācijas”, kur ir n+2 principa neizpildes risks, līdz ar to negatīvā ietekme potenciāli varētu tikt samazināta vai palikt esošajā līmenī.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.Nepieciešamie saistītie tiesību aktu projekti | MK noteikumu projekts saistīts ar grozījumiem:1. MK noteikumos Nr.91 - tiek samazināts 4.1 punktā noteiktais aktivitātes ietvaros pieejamais saistību apjoms un 20.punktā noteiktās kvotas pašvaldībām u.c.;
2. MK noteikumos Nr.843 – tiek samazināts 4.2 punktā noteiktais aktivitātes ietvaros pieejamais saistību apjoms un 20.1punktā noteiktās kvotas pašvaldībām u.c.
3. Darbības programmas “Infrastruktūra un pakalpojumi” papildinājumā (apstiprināts ar MK 2008. gada 29.aprīļa rīkojumu Nr.236 "Par darbības programmas “Infrastruktūra un pakalpojumi” papildinājuma apstiprināšanu") – tiek pārcelts ERAF finansējums no 3.6.1.1.aktivitātes uz 3.6.2.1.aktivitāti 947 928 *euro* apmērā (vienlaikus samazinot 3.6.2.1.aktivitātei pieejamo virssaistību finansējumu), attiecīgi precizējot pieejamo nacionālā publiskā finansējuma apmēru.
 |
| 2. Atbildīgā institūcija | Vides aizsardzības un reģionālās attīstības ministrija, FM. |
| 3. Cita informācija | Lai izveidotu 2.3.2.2.3.apakšaktivitāti, no 2.3.2.2.1.apakšaktivitātes “Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” (turpmāk – 2.3.2.2.1.apakšaktivitāte) uz 2.3.2.2.3.apakšaktivitati tika pārcelts ERAF finansējums 10 *euro* apmērā. Ņemot vērā, ka 2.3.2.2.1.apakšaktivitātes ieviešana ir pabeigta, pieņemt zināšanai, ka grozījumi MK 2009.gada 24.februāra noteikumos Nr.197 “Noteikumi par darbības programmas “Uzņēmējdarbība un inovācijas” papildinājuma 2.3.2.2.1.apakšaktivitāti “Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” nav nepieciešami.MK noteikumu projekts tiks virzīts iesniegšanai MK sēdē vienlaikus ar grozījumiem MK noteikumos Nr.91 un MK noteikumos Nr.843. |

**Anotācijas V un VI sadaļas - projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | MK noteikumu projekta izpildē ir iesaistīta FM, Vides aizsardzības un reģionālās attīstības ministrija, Valsts reģionālās attīstības aģentūra un Valsts kase. |
| 2. Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. Cita informācija | Nav. |

Iesniedzējs:

Finanšu ministrs J.Reirs

Vīza: Valsts sekretāre B.Bāne

13.01.2015 10:10

1810

Andrejs Zambžetskis

Finanšu ministrijas

Eiropas Savienības fondu stratēģijas departamenta

Uzņēmējdarbības un inovāciju plānošanas nodaļas

vecākais eksperts

tālr. 67083944,

Andrejs.Zambzetskis@fm.gov.lv